
J A C © B U S 

BUSERATIONE DIVINA 

EPISCOPUS ALBA]\EIVSIS 

S. R. E. 

CAEBmALIS JUSTIMAMUS 

SACROSANCTAE VATICANAE BASILICAE 
ARClllPRESBYTER. 


VENERABILIBUS FRATRIBUS , AC DILECTIS FILIIS , ORDINI 
CANONICORUM, CLERO, ET POPULO DIOECESIS ALBANENSIS. 


flRg^Hoquuturi Vos de suscepto a Nobis vetuslissimo atque In primis 
illustri Albanensi Episcopatu {Ughellius Italia Sacra torn. i. ilc Ep. 
Alb.), rationem facti Nostri quodammodo tradere, gratum vobis fu- 
turum esse puumus. Etenim postquam aliquot annos Fori Cornelii 
gessimus Episcopatum , atque illum deinde dimisimus, videbamur 
Nobis tale consilium sensim inivisse, ut vix unquam in posterum 
Nos assensuros esse censuissemus iterum obeundae Dioecesis ali- 
cujus, et animarum regiminis procurationi. Sentiebamus publico- 
rum munerum, quae Nobis commissa sunt , gravitatem, et ad il- 
la diligenter implenda Nos ipsos penitus converteramus. 

Sed imitaviinus hoc animi Nostri propositum, cum, Emo Do- 
mino Joanne Fraiicisco S. R. £. Cardinali Falzacappa ad Epi- 
scopatum Portus , S. Rufinae , et Centumcellarum transeunto, Al- 
banensis Sedes Episcopalis esset vacatura . Facile enim Nos ad 
illam occupandam adducti sumus , cum SSifium Dominum No- 
strum GREGORIUM PP. XVI. de ea re consulturi adivimus , 
atque ab eo, placere sibi accepimus, Nos Episcopatum Albanen- 
sem suscipere. Quid enim Nobis optabilius, quid volis Nostris po- 
test esse magis consentaneum, quam ea facere, quae in universae 
Ecclesiae regimine, D. Petri Apostolorum Principis Successori gra- 
ta esse reperiamus ? 

Accessit praeterea consideratio florentis in ista dioecesi , Re- 
ligionis, atque Ecclesiasticae disciplinae status. Qua in re, cum 
ceteris Praedecessoribus Nostris , tum praecipue memorato supe- 
rius Cardinali summa laus est tribuenda , qui postquam optime 
meritus de Ecclesia isthic fuisset , nuper ad aliam vineae Domi- 
ni pariem colendam vocatus est. Ipsorum denique locorum, quae 
Albanensis Dioecesis flnibus continentur , accessit consideratio , 
quae , cum veterum monumentorum recordatione sint celebratis- 
sima, idcirco ad Nostram, qui his rebus curandis, tuendis, or- 
nandisque praefecti sumus , vigilantiam , jam antea pertinebant* 

Itaque hanc scribimus vobis epistolam non quasi ignoranti- 
„ bus veritatem ( /. cp. Jo. cap.-x. ) sed quasi scientibus ,, . Neque 
sermo noster alio respicit , nisi ut “ quam accepistis unctionem 
„ (Spiritus Christi) manere sciamus in vobis ,,. Nam doctrina , 
quam Christus tradidit, quam Apostoli in regionibus nostris prae- 
dicaverunt , quam semper Ecclesia custodiendam curavit, ea est , 

ut vos, illam sectantes, consequi certo possitis“repromisslonem, quam 
„ Christus pollicitus est vobis , vitam aeternam ,,. Atque haec qui- 
dem adeo sunt vera, ut Joannis Apostoli testimonio possimus con- 
firmare , Christum doctrina sua saluti vestrae plenissime prospexis- 
se , neque vos indigere ut fusius ab aliquo doceamini, si quam Ec- 
clesia proponit traditam ab Illo doctrinam accurate servetis. Ete- 
nim Joannes ait: “ Non necesse habetis , ut aliquis doceat vos de 
„ omnibus , et verum est , et non est mendacium. Et sicut do- 
„ cuit vos , manete in eo „. 

Verum quis ignorat in quam luctuosa Religioni tempora in- 
ciderimus ? Quis non videt, pastoralem Nostram sollicitudinem ve- 
hementer excitari debere periculorum gravitate, in quibus Reli- 
gio versatur ? Quis denique non intelllgit. Nostri praecipue mu- 
•neris esse del>ere gregi Nostro insidias illas aperire , quas contra 
Religionem nostram moliuntur homines, qui sanam doctrinam no- 
luerunt sustinere ? 

Profecto diebus istis , qui mali sunt , reperiuntur ubique il- 
lusores secundum desideria sua ambulantes in impietatibus ( Ju- 
dae ep.cath.v. i8. ), quorum sermones sunt etiam quandoque mol- 
liti super oleum , intrinsecus autem sunt jacula. 

Sciunt omnes, fortasse nunquam, magis scelestum , magisque 
periculosum bellum Ecclesiae Catholicae indictum fuisse , nun- 
quam tam late patenti conspiratione, de instituta divinitus Reli- 
gione nostra , si fieri posset , funditus evertenda dimicatum esse . 
Sunt ista omnibus notiora , ut si propriam hanc aetatis nostrae ca- 
lamitatem per singula capita recenseremus , ad augendum vestrum , 
bonorumque omnium dolorem verba facere videremur. 

QuiJ vero magis nefarium quam Domini Nostri JESU CHRI- 
STI divinitatem iiificiari “ in quo habemus redemptionem per San- 
„ guinem ejus . . . qui est imago Dei invisibilis . . . quia in ipso 
„ complacuit omnem plenitudinem inhabitare?,, Colloss.cap.i^ 
Tantum autem hoc scelus temporibus praesertim istis erat reser- 
vatum, quibus tot perditi homines “ praescripti in judicium, impii, 
„ Dei Nostri gratiam transferentes in luxuriam „ ( Judae Ep.Cath. 
i’. 4-) nefariis scriptis suis solum Dominatorem , et Dominum No- 
strum Jesum Christum blasphemantes negaverunt. 

Quid stultius , quam Ecclesiam Dei Vivi , columnam et fir- 
mamentum veritatis ( i. Timoth. 3. i5. ) contemnere , et divi- 
nitus institutae ejusdem auctoritati imbecillem humanae rationis, 
pravo modo deductam auctoritatem opponere ? Nonne vero ae- 
tate nostra quamplures decepti per philosophiam , et inanem fal- 
laciam, secundum traditionem hominum, secundum elementa mun- 
di , et non secundum Christum {^ad Coloss. a. 8. ) , ceteros decipere 
conantes, gloriantur erronea ista scribendi methodo in Religionis 
doctrina pertractanda ? 

Nolumus cetera persequi singillatim , quae in hoc rerum ge- 
nere, aetati nostrae sunt in primis ignominiosa. Illud tantummodo 
non omittemus, quod in praecipuis Religionis hostium conatibus 
ponendum est, ipsos, scilicet Sacros Libros , pro generis humani 
salute divinitus scriptos, ad hominum perniciem adhiberi ab iis, 
qui tanto stadio, depravatas Scripturae Sacrae versiones spargen- 
das curant , ut earum lectione, errores suos hominibus incautis 
persuadeant , eosque retrahant a vera Ecclesiae fide , cujus est , 
judicare de vero sensu et interpretatione Scripturarum Sanctarum. 

( Cone- Trid. Sess. 4* e/ usu Sacr, Librorum. ) 

Gratiae quidem Deo Optimo Maximo sunt referendae, quod 
regiones nostrae , prope veritatis fulgorem , qui ex D. Petri cathe- 
dra constanter elucet , tam gravium errorum tenebris haud ita 
facile possint offundi. Quoniam vero certum est filios hujus sae- 
culi , filiis lucis esse prudentiores ( Luc. i6. 8. ) ; gravissimae igna- 
viae esset, dum de convellendo prorsus Religionis aedificio his tem- 
poribus agitur, opportuna salutis monita quocumque non afferre, et 
insidias , quas in Ecclesiam Catholicam hostes acerbissimi machi- 
nantur, undique non propulsare. 

Quare vos primum appellamus Cathedralls Ecclesiae Nostrae 
amplissimi Canonici , Vos deinde , qui animarum curam geritis , 
Vos denique quotquot estis , sive saeculares, sive regulares eccle- 
siastici ordinis viri. Vestrum erga Religionem studium Nobis qui- 
dem notum jam est. Obsecramus tamen Vos, ut quo graviora im- 
pendent Ecclesiae mala , eo vos acriores ad populi salutem pro- 
curandam , atque ad Religionis incrementum consequendum exhi- 
beatis. Commendamus vobis in Domino, ut ambuletis omnes in 
spiritu vocationis vestrae , atque ut vitae sanctitate , sacrorum of- 
ficiorum diligenti pertractatione , omni tandem, quae status vestri 
propriae sunt , virtutum genere , luceatis omnibus , qui in domo 
sunt. 

Vos etiam plurimum respicit oratio nostra, Adolescentes or- 
natissimi , qui in Seminario Nostro ad bonarum artium studia , 
atque ad sacerdotium suscipiendum instituimini. In vobis , Dioece- 
sis Nostrae praecipuam expectationem possumus intueri. Egredie- 
mini enim vos aliquando ex ista domo , ut Religionis causa pro- 
pugnanda , vestris laboribus suo tempore committatur. Intelligitis 

profecto, vitae sanctimoniae subsidia doctrinae adjungi oportere, 
ut pracliari praelia Domini cum vera Ecclesiae utilitate possitis. 
Hortamur igitur vos , ut pietatem, morum integritatem, sedulam 
in studiorum curriculo peragendo diligentiam afferentes , mini- 
stro^ Christi , et dispensatores mysteriorum Dei idoneos vos , 
Deo juvante , efficiatis. Volumus autem vos erga Emum Episco- 
pum Praedecessorem Nostrum grati animi recordationem per- 
petuo relinere , cujus potissimum opera , ac virtute factum est , 
ut Seminarium istud , ampliores , amaeniores , et ad studiorum 
cursum absolvendum commodiores aedes assequeretur. 

Vos quoque Lectissimae Virgines Deo dicatae , vos appellat 
oratio Nostra , ut corpore, et spiritu Deo impense servientes, pre- 
cibus vestris, Nos, Nostrumque Clerum, et omnem Populum, apud 
thronum gratiae sine intermissione juvetis. 

Tandem vos Dioecesis Nostrae Optimates , Magistratus , Ci- 
ves , Incolasque universos precamur , ut in afferendis virtutum 
exemplis, studiose vicissim laboretis. Floreat apud vos quotidie ma- 
gis Nostra Religio. Ecclesiae Catholicae auctoritatem tamquam cer- 
tissimum fidei vestrae propugnaculum constanter inspicite. D. Au- 
gustino enim teste possumus aOirmarc : Contra hoc robur, con- 
tra hunc inexpugnabilem murum, quisquis arietat, ipse confrin- 
gitur. ( 5 er/n. al. i4> de verbis jipostolin. I7>c. 17.) 

Imploremus SSinae Virginis MARIAE potentissimam opem , 
In cujus tutela Dioecesis Nostra est. Illam precemur pro nostrum 
omnium incolumitate , certo scientes , precationi 'nostrae perpe- 
tuo, clementissimam Dei Matrem esse adfuturam , atque in tempo- 
re opportuno auxilium nobis omnibus necessarium esse allaturam. 

Sanctissimi denique Martyris adolescentis PANCRATII , 
quem Patronum Dioecesis Nostra singulari religione colit, tuta- 
men flagitemus. Ejus vero animi fortitudinem in Christi fide pro- 
pugnanda recordemur, atque ab eo petamus, ut Dioecesis Nostrae 
bono prospiciens, ejusque volis obsecundans, illam apud Deum 
Optimum Maximum tueatur. 

Postulat vero summa , quam erga SSmum Dominum No- 
strum GREGORIUM PP. XVI. profitemur, animi observantissi- 
mi veneratio, ut vobis eum in Domino studiosissime commen- 
demus, quo precibus etiam vestris adjutus, in tam saeva, quae 
excitata est contra Ecclesiam tempestate , ipse ad Fidei Catho- 
licae defensionem , incolumis diu persistat , et sapientia munitus 
a Patre luminum, portas Inferi contra Ecclesiam non posse prae- 
valere , multos annos confirmare proserjuatur. 

Nos denique ipsos precibus, ac pietati vestrae plurimimi com- 
mendantes, ut verbo , et exemplo Dioecesi Nostrae proficere va- 
leamus , amantissimi animi nostri testimonium, paternam bene- 
dictionem vobis omnibus impertimur. 

Datum Romae extra Portam Capenam sexto Idus Decem- 
bres Anno MDCCCXXXIX. 

IMPRIMATUR 


Fr, Domiaicua Buttaoni O. F. S. P. A. M. 
IMPRIMATUR 
A. PiattI Fatriarclia Aotioch. Ticeag. 

IMPRIMATUR 


Fr. Domioicus Buttaoni O. F. S. F. A. M. 
IMPRIMATUR 
A. Piatti Patriarcha Amioch. Ticeig- 

